Ehdotus neuvoston asetukseksi (EY) tuen myöntämistä oliiviöljyn tuotannolle ja tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta /* KOM/98/0171 lopull. */



Virallinen lehti nro C 136 , 01/05/1998 s. 0025



Ehdotus neuvoston asetukseksi (EY) annettu tuen myöntämistä oliiviöljyn tuotannolle ja tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta (98/C 136/09) KOM(1998) 171 lopull. - 98/0098(CNS) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna asetuksella (EY) N:o . . ./98, ja erityisesti sen 5 artiklan 8 kohdan, ottaa huomioon komission ehdotuksen, sekä katsoo, että asetuksella (EY) N:o . . ./98 on poistettu asetuksen N:o 136/66/ETY 5 artiklan tuotantotukisäännökset, jotka koskivat erityisesti vähemmän kuin 500 kilogrammaa oliiviöljyä tuottavia tuottajia; sen vuoksi asetuksen (ETY) N:o 2261/84 (2), sellaisena kuin se on viimeksi muutettuna asetuksella (EY) N:o 636/95 (3), säännöksiä olisi mukautettava ja tuotantotukea koskevia tarkastuksia olisi lisättävä, ja asetuksella (EY) N:o . . ./98 on asetuksen N:o 136/66/ETY 5 artiklaan lisätty säännös taatun enimmäismäärän valtioittaisesta jakamisesta sekä määrätty tällaisen taatun valtioittaisen enimmäismäärän ylittämisen seurauksista kyseisen jäsenvaltion tuotantotuen tasoon; on välttämätöntä täsmentää, saatu kokemus huomioon ottaen, tämän järjestelmän hoitamiseksi vahvistettavat tai ilmoitettavat tekijät, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2261/84 seuraavasti: 1) Korvataan 2 artiklan 4 ja 5 kohta seuraavasti: "4. Tuki myönnetään asetuksen N:o 136/66/ETY 5 artiklan 1 kohdan mukaisesti öljymäärälle, joka on tosiasiallisesti tuotettu hyväksytyssä myllyssä." 2) Korvataan 8 artiklan 1 kohdan toinen luetelmakohta seuraavasti: "- että kunkin oliivinviljelijän toimittamat tiedot puristettujen oliivien määristä ja saaduista öljymääristä sekä puristustodistuksessa ilmoitetut oliivi- ja öljymäärät vastaavat toisiaan." 3) Korvataan 12 artiklan 1 kohta seuraavasti: "1. Kukin oliivinviljelijä voi saada ennakkomaksun haetun tuen määrästä." 4) Lisätään 13 artiklaan seuraava e kohta: "e) haltijat esittävät toimivaltaisille viranomaisille ennen erikseen päätettäviä päivämääriä kuukausiotteet varastokirjanpidostaan." 5) Muutetaan 14 artikla seuraavasti: - Korvataan 3 a kohdan ensimmäistä luetelmakohtaa edeltävä virkkeen osa seuraavasti: "Tuen maksamiseksi oliivinviljelijöille jäsenvaltioiden on tarkastettava:" - Poistetaan 4 kohta. - Korvataan 5 kohdan toinen alakohta seuraavasti: "Näitä rekistereitä käytetään ohjaamaan 1, 2 ja 3 kohdan mukaisesti tehtäviä tarkastuksia." 6) Poistetaan 15 artiklan 3 kohdan sanat "jonka keskimääräinen tuotanto on vähintään 500 kilogrammaa oliiviöljyä markkinointivuotta kohti ja". 7) Korvataan 17 a artikla seuraavasti: "17 a artikla 1. Ennen 1 päivää lokakuuta komissio vahvistaa kuluvaksi markkinointivuodeksi ja kullekin jäsenvaltiolle asetuksen N:o 136/66/ETY 38 artiklassa säädettyä menettelyä noudattaen: - tukikelpoisen tuotannon arvioidun määrän, - yksikkökohtaisen tuotantotuen määrän, joka voidaan maksaa ennakolta. Tämän määrän on oltava sellainen, että kyseisen markkinointivuoden tuotantoarviot huomioon ottaen vältetään tuen maksaminen perusteettomasti oliivinviljelijöille. 2. Viimeistään kahdeksan kuukauden kuluttua markkinointivuoden päättymisestä komissio vahvistaa 1 kohdassa säädettyä menettelyä noudattaen kyseisen markkinointivuoden osalta ja kutakin jäsenvaltiota koskien: - tosiasiallisen tuotannon, jolle tukioikeus on myönnetty, - yksikkökohtaisen tuotantotuen määrän kerrottuna tarvittaessa asetuksen N:o 136/66/ETY 5 artiklan 4 kohdassa säädetyllä kertoimella. 3. Jäsenvaltioiden on toimitettava komissiolle viimeistään 5 päivänä syyskuuta tiedot kuluvan markkinointivuoden oliiviöljytuotantoa koskevista arvioista. Komissio voi käyttää muita tietolähteitä ja teettää tarvittaessa oliiviöljytuotantoa koskevia tutkimuksia tai tiedusteluja." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL 172, 30.9.1966, s. 3025/66. (2) EYVL L 208, 3.8.1984, s. 3. (3) EYVL L 67, 25.3.1995, s. 1.